**Ministru kabineta noteikumu „Grozījumi Ministru kabineta 2015. gada 24. novembra noteikumos Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi”” projekta un Ministru kabineta noteikumu „Grozījumi Ministru kabineta 2018. gada 5. novembra noteikumos Nr. 677 „Darbības programmas „Izaugsme un nodarbinātība” 8.3.1. specifiskā atbalsta mērķa „Attīstīt kompetenču pieejā balstītu vispārējās izglītības saturu” 8.3.1.2. pasākuma „Digitālo mācību un metodisko līdzekļu izstrāde” pirmās projektu iesniegumu atlases kārtas īstenošanas noteikumi”” projekta**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projektu mērķis ir paredzēt papildu finansējumu digitālu mācību un metodisko līdzekļu izstrādei un integrēta modulāra mācību procesa atbalsta risinājuma izveidei un nodrošināšanai projektā „*Skola 2030*”, atbalstot izglītības iestādes pilnveidotā vispārējās izglītības satura ieviešanai. Noteikumu projekti stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekti sagatavoti saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu un Ministru kabineta 2020. gada 19. maija sēdes protokollēmuma (protokols Nr. 34; 33. §) 2. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Reaģējot uz COVID-19 krīzes izaicinājumiem un ar Ministru kabineta 2020. gada 12. marta rīkojumu Nr. 103 “Par ārkārtējās situācijas izsludināšanu” noteikto mācību īstenošanu attālināti, liela loma ikdienas mācību procesā ir dažādu digitālu risinājumu ieviešanai. Saskaņā ar Edurio.com veikto pedagogu aptauju ārkārtējās situācijas noslēgumā, vairākums pedagogu atzīst, ka turpinās izmantot tehnoloģiju piedāvātās iespējas kvalitatīvākai mācību procesa nodrošināšanai arī atsākoties klātienes mācībām. Digitālo tehnoloģiju iespējas mācību procesā nepieciešamas arī pilnveidotā mācību satura sekmīgai ieviešanai, kas saskaņā ar Izglītības likumu tiks pakāpeniski ieviests pamatizglītībā un vidējā izglītībā ar 2020. gada 1. septembri.Mācību saturs vispārējā izglītībā tiek pilnveidots ar Eiropas Sociālā fonda (turpmāk – ESF) atbalstu 8.3.1. specifiskā atbalsta mērķa „Attīstīt kompetenču pieejā balstītu vispārējās izglītības saturu” ietvaros, kurā tiek īstenoti divi pasākumi: 8.3.1.1. pasākums “Kompetenču pieejā balstīta vispārējās izglītības satura aprobācija un ieviešana” (turpmāk – 8.3.1.1.pasākums), ko regulē Ministru kabineta 2015. gada 24. novembra noteikumi Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi”” (turpmāk – MK noteikumi Nr. 670), un 8.3.1.2. pasākums „Digitālo mācību un metodisko līdzekļu izstrāde” (turpmāk – 8.3.1.2. pasākums), ko regulē Ministru kabineta 2018. gada 5. novembra noteikumi Nr.677 „Darbības programmas „Izaugsme un nodarbinātība” 8.3.1. specifiskā atbalsta mērķa „Attīstīt kompetenču pieejā balstītu vispārējās izglītības saturu” 8.3.1.2. pasākuma „Digitālo mācību un metodisko līdzekļu izstrāde” pirmās projektu iesniegumu atlases kārtas īstenošanas noteikumi” (turpmāk – MK noteikumi Nr. 677). 8.3.1.1. pasākums tiek īstenots ierobežotas projektu iesniegumu atlases veidā, kur finansējuma saņēmējs ir Valsts izglītības satura centrs (turpmāk – VISC); 8.3.1.2. pasākums tiek īstenots atklātas projektu iesniegumu atlases veidā, kur finansējuma saņēmēji ir komersanti.MK noteikumi Nr. 670 paredz attīstīt kompetenču pieeju vispārējās izglītības saturā, izstrādājot mācību darba organizācijas modeļus un metodiku, diagnostikas instrumentus un to saturu, aprobējot pilnveidoto mācību saturu pirmsskolas, pamatizglītības un vispārējās vidējās izglītības pakāpē un uzsākot mācību satura pakāpenisku ieviešanu. 8.3.1.1.pasākumā tiek izstrādāti arī mācību un metodiskie līdzekļi, to pieejamību nodrošinot projektā izveidotajā digitālajā mācību resursu krātuvē <https://mape.skola2030.lv/> (turpmāk – resursu krātuve). Vienlaikus 8.3.1.2. pasākuma pirmās projektu iesniegumu atlases kārtas (turpmāk – 1.kārta) ietvaros apstiprinātajos projektos komersanti izstrādā interaktīvus digitālus mācību un metodiskos līdzekļus pilnveidotā mācību satura īstenošanai pirmsskolā un pamatizglītībā. Paredzēts, ka informācija par 8.3.1.2. pasākuma 1. kārtā izstrādātajiem interaktīvajiem mācību un metodiskajiem līdzekļiem tiks ievietota resursu krātuvē, un to pieejamība, ievērojot komercdarbības atbalsta regulējumu, tiks nodrošināta atbilstoši komersantu nosacījumiem – maksas vai bezmaksas MK noteikumu Nr. 677 36.punktā noteiktajā termiņā, t.i., vismaz trīs gadus pēc noslēguma maksājuma saņemšanas. 8.3.1.2. pasākuma 1. kārtu īstenojot atklātas projektu iesniegumu atlases veidā, tiek nodrošināts, ka pieejamā finansējuma ietvaros tiek atbalstīti kvalitatīvākie projekti, kā arī projekta īstenotāji – komersanti – var plānot mācību un metodisko līdzekļu izstrādi atbilstoši savām interesēm un iespējām. Vienlaikus atklāta atlase nenodrošina, ka tiek izstrādāti mācību un metodiskie līdzekļi visās nepieciešamajās izglītības jomās un tematos, nodrošinot pilnveidotā mācību satura ieviešanu.8.3.1.2. pasākuma otrajā projektu iesniegumu atlases kārtā (turpmāk  – 2. kārta) tika plānota atklāta projektu iesniegumu atlase digitālo mācību un metodisko līdzekļu izstrādei vidējās izglītības pakāpē. Lai optimizētu un nodrošinātu stratēģiskāku digitālo mācību līdzekļu izstrādi, nodrošinot to ciešāku sasaisti ar pilnveidoto vispārējās izglītības saturu, kā arī samazinātu administratīvo slogu iestādēm, Izglītības un zinātnes ministrija (turpmāk – IZM) ierosina 8.3.1.2.pasākuma 1.kārtas atlikuma un 8.3.1.2. pasākuma 2. kārtas finansējumu pārdalīt 8.3.1.1. pasākumam digitālu, tostarp interaktīvu mācību līdzekļu izstrādei VISC projekta „Kompetenču pieeja mācību saturā” (*Skola 2030*) vadībā, vienlaikus attīstot izveidoto mācību resursu krātuvi un nodrošinot projektā izstrādāto resursu pieejamību izglītības iestādēm bezmaksas.Paredzot digitālu mācību un metodisko līdzekļu izstrādi īstenošanā esošā 8.3.1.1.pasākuma projekta „Kompetenču pieeja mācību saturā” (*Skola 2030*) ietvaros, tiks ietaupīti ne tikai administratīvie, bet arī laika resursi, kas būtu nepieciešami 2. kārtas īstenošanas nosacījumu saskaņošanai, projektu iesniegumu atlases izsludināšanai, projektu iesniegumu sagatavošanai un vērtēšanai. Ņemot vērā 8.3.1.2. pasākuma 1. kārtas pieredzi, atklātā projektu iesniegumu atlasē no projektu iesniegumu atlases izsludināšanas līdz lēmumu pieņemšanai un līgumu noslēgšanai par projektu īstenošanu paiet aptuveni viens gads. 8.3.1.2.pasākuma 1.kārtas projektu iesniegumu atlase tika izsludināta 2019. gada 11. februārī, bet projektu iesniegumu vērtēšanas process noslēdzās 2019. gada 3. septembrī, pieņemot lēmumus par 18 iesniegtajiem projektiem, no kuriem līdz 2020.gada 1.martam apstiprināti tika 12. Ar vienu projekta iesniedzēju līgums par projekta īstenošanu pārtraukts 2020. gada 23. aprīlī. 8.3.1.2. pasākuma 1.kārtas ietvaros pieejamais ESF finansējums saskaņā ar MK noteikumu Nr. 677 10. punktu ir 1 313 361 *euro*. Pēc 8.3.1.2.pasākuma 1.kārtas projektu iesniegumu apstiprināšanas ESF atlikums bija 7 450 *euro*, kuru tika plānots novirzīt 8.3.1.2. pasākuma 2. kārtai. Tā kā 2020. gada 23. aprīlī tika pārtraukts līgums par vienu no 8.3.1.2.pasākuma 1.kārtas ietvaros apstiprināto projektu īstenošanu, ir atbrīvojies papildu ESF finansējums 207 450 *euro* apmērā. Minētos atlikumus un 8.3.1.2.pasākuma 2. kārtas ESF finansējumu 1 179 829 *euro* apmērā plānots pārdalīt 8.3.1.1. pasākuma projekta darbības īstenošanai. Kopējais no 8.3.1.2.pasākuma pārdalāmais ESF finansējums 8.3.1.1. pasākumam ir 1 394 729 *euro*. Ņemot vērā, ka 8.3.1.1. pasākumam plānotā ESF līdzfinansējuma likme ir 85%, papildu nepieciešamais finansējums ietver valsts budžeta līdzfinansējumu 15% apmērā jeb 246 129 *euro*, tādējādi palielinot kopējo 8.3.1.1. pasākuma finansējumu par 1 640 858 *euro*.Ņemot vērā minēto, **8.3.1.2. pasākuma 1. kārtas kopējais pieejamais finansējums ir samazināts un veido 1 579 873 *euro*, tai skaitā ESF finansējums ir 1 105 911 *euro* un privātais līdzfinansējums ir vismaz 473 962 *euro*.** Papildus 8.3.1.2.pasākuma finansējuma atlikuma pārdalei uz 8.3.1.1.pasākumu, grozījumi MK noteikumos Nr. 677 paredz šādus redakcionālus precizējumus:[1] drukas kļūdas labojumu MK noteikumu Nr. 677 20.1.2. apakšpunktā, vārdu „izvēršana” aizstājot ar vārdu „izvērtēšana”;[2] precizēt MK noteikumu Nr. 677 22. punkta ievaddaļu, paredzot, ka digitālā mācību un metodiskā līdzekļa satura un tehnoloģisko risinājumu izstrādei vai digitālā mācību un metodiskā līdzekļa adaptācijai projekta iesniedzējs piesaista vadošo satura izstrādes ekspertu un citus ekspertus un speciālistus, ņemot vērā, ka digitālā mācību un metodiskā līdzekļa satura un tehnoloģisko risinājumu izstrādei vai digitālā mācību un metodiskā līdzekļa adaptācijai projekta iesniedzējs piesaista vadošo satura izstrādes ekspertu, citus ekspertus un speciālistus;[3] precizēt MK noteikumu Nr. 677 23. punkta otrā teikuma redakciju, nosakot, ka otrs recenzents atbilst MK noteikumu Nr. 677 22.2. apakšpunktā minētajām prasībām, kas attiecas uz digitālā mācību un metodiskā līdzekļa recenzēšanu;[4] precizēt MK noteikumu 26.10. apakšpunktu, tā daļu „izmaksas, kas saistās ar izglītojošo semināru organizēšanu un īstenošanu aprobācijā iesaistītajiem pedagogiem”, izsakot jaunā redakcijā „izglītojošo semināru aprobācijā iesaistītajiem pedagogiem organizēšanas un īstenošanas izmaksas”, kas nemaina MK noteikumu Nr. 677 piemērošanu pēc būtības;[5] precizēt ilgtspējas nodrošināšanas nosacījumu, nosakot, ka finansējuma saņēmējs nodrošina izstrādātā vai adaptētā digitālā mācību un metodiskā līdzekļa pieejamību un funkcionalitāti trīs gadus pēc noslēguma maksājuma veikšanas, nevis pēc projekta pabeigšanas. Precizējumu pamato Ministru kabineta 2015. gada 10. februāra noteikumu Nr. 77 „Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā” 35. punktā noteiktais, ka sadarbības iestāde projekta pēcpārbaudi noteiktajā regularitātē veic pēc noslēguma maksājuma veikšanas. Noteikumu projekta nosacījums neierobežo finansējuma saņēmēja tiesības, jo minētā prasība tika ietverta jau pirmās projektu iesniegumu atlases kārtas konkursa nolikumā un tā pielikumos;[6] lai nodrošinātu MK noteikumu Nr. 677 39. punkta viennozīmīgu izpratni, proti, ka informēšanas un publicitātes nosacījums ir attiecināms arī uz sadarbības partneri, grozījumi MK noteikumos Nr. 677 paredz papildināt minēto punktu ar nosacījumu, ka sadarbības partneris aprobācijas veikšanas periodā savā tīmekļvietnē ne retāk kā reizi trijos mēnešos ievieto aktuālo informāciju par projekta īstenošanu. Sadarbības partneris informē par projektu tikai aprobācijas veikšanas periodā, lai samazinātu tā administratīvo un finanšu slogu, kā arī nodrošinātu informācijas aktualitāti, jo sadarbības partneris faktiski iesaistās projekta īstenošanā vismaz pēc 6 mēnešiem pēc projekta īstenošanas uzsākšanas. Nosacījums neierobežo pirmās projektu iesniegumu atlases kārtas finansējuma saņēmēja tiesības, bet paskaidro pieeju.[7] lai nodrošinātu nepārprotamu un korektu komercdarbības atbalsta normu piemērošanu, MK noteikumi Nr. 677 tiek papildināti ar nosacījumiem, ka 1) par atbalsta sniegšanas brīdi uzskata dienu, kad pieņemts sadarbības iestādes lēmums par atbalsta piešķiršanu, un 2) ja tiek konstatēti pārkāpumi Eiropas Komisijas 2013.gada 18.decembra Regulas Nr.[1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību 107. un 108.panta piemērošanu *de minimis* atbalstam izpratnē, atbalsta saņēmējam ir pienākums atmaksāt visu projekta ietvaros saņemto komercdarbības atbalstu saskaņā ar Eiropas Komisijas 2004. gada 21. aprīļa Regulu (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai.Vienlaikus digitālo risinājumu attīstībai un ieviešanai mācību procesā 8.3.1.1.pasākumam no 8.1.2.specifiskā atbalsta mērķa „Uzlabot vispārējās izglītības iestāžu mācību vidi” (turpmāk – 8.1.2.SAM) ceturtās projektu iesniegumu atlases kārtas finansējuma paredzēts pārdalīt 5 759 231 *euro*, tai skaitā Eiropas Reģionālās attīstības fonda līdzfinansējums 4 895 346 *euro* un valsts budžeta līdzfinansējums 863 885 *euro*.Ņemot vērā minēto, **kopējais papildu finansējums 8.3.1.1.pasākuma projektam „Kompetenču pieeja mācību saturā”** (*Skola 2030*) **ir 7 400 089 *euro*, tai skaitā ESF 6 290 075 *euro* un valsts budžets 1 110 014 *euro*.** Papildu finansējuma ietvaros 8.3.1.1.pasākumā tiks īstenotas šādas pilnveidotā vispārējās izglītības satura un pieejas ieviešanai nepieciešamās papildinošās darbības:1) izstrādāti un adaptēti digitāli, tai skaitā interaktīvi, mācību un metodiskie līdzekļi vidējā izglītībā visās mācību jomās, kurās ir augstākie apguves līmeņi, lai nodrošinātu vidējās izglītības augstākā līmeņa apguvi, kā arī optimālajam apguves līmenim  veselības, drošības un fiziskās aktivitātes mācību jomā, jo šajā jomā nav augstākais apguves līmenis, bet ir nozīmīgi mainīti satura akcenti uz veselīgiem ieradumiem, kas ietver starpdisciplinārus, kompleksus un sabiedrībai ļoti stratēģiski svarīgus jautājumus; izveidotas virtuālas mācību stundas pamatpriekšmetos 1.-6.klasei un mācību saturu skaidrojoši video 7.-12.klašu skolēniem; modificējami tematiski mācību resursu komplekti;2) izveidots un aprobēts integrēts modulārs mācību procesa atbalsta risinājums; pilnveidota un aprobēta mācību resursu krātuve, papildinot ar skolotāju plānošanas un sadarbības rīkiem, tai skaitā video veidošanu un uzglabāšanu, un interaktīvas izmantošanas risinājumu, kā arī izstrādāto mācību līdzekļu (tostarp ārpus projekta izstrādāto mācību līdzekļu) indeksēšanu atbilstoši skolēnam sasniedzamajiem mācību rezultātiem mācību jomās;3) sniegts metodisks un tehnisks atbalsts izglītības iestādēm digitālā risinājuma ieviešanā, tai skaitā nodrošināta profesionālā pilnveide pedagogiem – izglītības tehnoloģiju mentoriem pašvaldībās, pirmsskolās un izglītības iestādēs.Lai veiktu minētās darbības, attīstot digitāla mācību procesa iespējas, minētā papildu finansējuma ietvaros plānota arī VISC projekta „Kompetenču pieeja mācību saturā” (*Skola 2030*) vadības un īstenošanas kapacitātes stiprināšana gan mācību resursu komplektu veidošanai, gan digitālo risinājumu izstrādei un īstenošanai, gan arī metodiskā un tehniskā atbalsta sniegšanai izglītības iestādēm.Izvērtējot vajadzības pilnveidotā satura ieviešanas atbalstam projekta „Kompetenču pieeja mācību saturā” (*Skola 2030*) ietvaros, grozījumi MK noteikumos Nr. 670 paredz:[1] palielināt 8.3.1.1.pasākumam pieejamo kopējo attiecināmo finansējumu: 31 737 767 *euro*, tai skaitā ESF līdzfinansējums – 26 977 100 *euro* un valsts budžeta līdzfinansējums – 4 760 667 *euro;*[2] papildu digitālu, tai skaitā interaktīvu, mācību un metodisko līdzekļu izstrādi un adaptāciju;[3] integrēta modulāra mācību procesa atbalsta risinājuma izveidi, aprobāciju un nodrošināšanu;[4] minēto darbību izmaksu attiecināšanu - darba līguma un pakalpojuma ietvaros, tai skaitā paredzot autoratlīdzības un tulkošanas izmaksas mācību un metodisko līdzekļu izstrādei un adaptācijai; komandējumu un transporta izmaksas mācību satura skaidrojošo un virtuālo stundu video materiālu filmēšanai; ārvalstu komandējumu izmaksas pedagogu profesionālās kompetences pilnveides programmu izstrādei atbilstoši labākajai starptautiskajai praksei; pedagogu profesionālās kompetences pilnveides programmu izstrādes un īstenošanas izmaksas digitālā risinājuma ieviešanai; kā arī mācību resursu krātuves pilnveidei un integrētā mācību procesa atbalsta risinājuma izstrādei, aprobācijai un nodrošināšanai.Izmaksu pamatojums:1) Tā kā plānots izstrādāt vai adaptēt mācību un metodiskos līdzekļus augstākā apguves līmeņa satura apguvei vidējās izglītības pakāpē un šādas mācības visiem Latvijas skolēniem līdz šim nav piedāvātas, īsā laikā līdz padziļināto kursu īstenošanas uzsākšanai nepieciešams radīt daudzveidīgus, specializētus mācību līdzekļus, tostarp interaktīvus, tomēr Latvijā trūkst pieredzes šāda darba paveikšanai visās mācību jomās. Turklāt noteiktu mācību jomu sekmīgai satura apguvei, kur iekļauti mazāk tieši vietējai situācijai raksturīgs saturs, piemēram, dabaszinātņu, matemātikas, tehnoloģiju mācību jomās, svešvalodu apguvei, ir iespēja izmantot labāko pasaules praksi, adaptējot jau esošus mācību līdzekļus. Tādēļ tiek plānotas izmaksas licenču iegādei un šādu mācību līdzekļu tulkošanai. Tāpat arī Latvijā radītiem mācību līdzekļiem, sevišķi augstākajos mācību satura apguves līmeņos, skolēnam mācību procesā svarīgi iepazīties ar oriģināldarbiem – tekstiem, skaņdarbiem, vizuālās mākslas darbiem un tamlīdzīgi, kuri ir aizsargāti ar autortiesībām. 2) Plānots filmēt skaidrojošus materiālus un veidot virtuālas stundas visās mācību jomās gan pamatizglītībā, gan vidējās izglītības pakāpē. Šos materiālus galvenokārt veidos skolotāji praktiķi, kas strādā dažādās vietās Latvijā, šajos materiālos nepieciešams aptvert daudzveidīgu tematu loku, tai skaitā, nepieciešama izbraukuma filmēšana konkrētās vietās izzinoša materiāla sagatavošanai (piemēram, sociālo zinību un vēstures, kultūras pamatu stundām), arī dinamiska mācību procesa filmēšana ar skolēnu līdzdalību konkrētās klasēs, tehnoloģisko procesu demonstrēšana uzņēmumos u.tml.,  lai video materiāli būtu daudzveidīgi, viegli uztverami un skolēnu interesi raisoši. Katra mācību video saturs un scenārijs rūpīgi detaļās jāizplāno iepriekš, tādēļ izbraukumi nepieciešami arī izstrādes procesā.3) Lai izstrādātu profesionālās kompetences pilnveides programmas izglītības tehnoloģiju mentoriem, svarīgi iepazīties ar labās prakses piemēriem tehnoloģiju integrācijai mācībās pasaulē, tai skaitā, uzzināt, kādi mehānismi tiek izmantoti, lai šo darbu koordinētu un atbalstītu izglītības iestādes un pašvaldību līmenī, kā arī ieraudzītu daudzveidīgus piemērus tehnoloģiju sekmīgai izmantošanai mācību jomās, kur tās līdz šim Latvijā izmantotas retāk, piemēram, kultūras un pašizpausmes mākslā mācību jomā, latviešu valodas apguvei, sociālajā un pilsoniskajā mācību jomā un veselības un fiziskās aktivitātes mācību jomā. Pilnveidotajā mācību saturā pirmo reizi izveidots mācību saturs, kura apguve iespējama trīs līmeņos, nepieciešams iegūt papildu pieredzi gan mācību darba organizācijai, gan salāgot kursu prasības un mācību pieeju dažādās jomās ar labāko pasaules praksi, lai palielinātu Latvijas izglītības iestāžu un skolēnu konkurētspēju.4) Plānots izstrādāt un īstenot pedagogu profesionālās kompetences programmu pedagogiem – izglītības tehnoloģiju mentoriem pašvaldībās, pirmsskolās un izglītības iestādēs, kas īsteno vispārējās izglītības saturu, par integrētā mācību procesa atbalsta risinājuma funkcionalitāti un iespējām mācību procesa atbalstam, par mērķtiecīgu tehnoloģiju iekļaušanu mācībās, par pedagogiem pieejamajiem digitālajiem mācību resursiem dažādos mācību priekšmetos, par efektīvākajiem paņēmieniem mācību satura digitalizācijai izglītības iestādes līmenī un individuālā atbalsta sniegšanu pedagogiem viņu digitālās pratības nostiprināšanai un atbilstošāko tehnoloģiju izmantošanas risinājumu īstenošanai konkrētos mācību priekšmetos un klašu grupās. Attālināto mācību pieredze un Edurio.com veiktās aptaujas rāda, ka lielā daļā izglītības iestāžu tehnoloģisko risinājumu izvēle un izmantošana mācību procesa atbalstam notiek nekoordinēti, katrs pedagogs izvēlas savus risinājumus, palielinot skolēna slodzi to apguvē, izglītības iestādēs tiek izmantotas tikai atsevišķas, ierobežotas tehnoloģiju iespējas, piemēram, komunikācijai ar skolēniem, izmantojot e-pastu, pārsūtot un saņemot mācību uzdevumus, piedāvājot skolēniem interaktīvus digitālus mācību uzdevumu komplektus vienkāršāko pamatprasmju nostiprināšanai, nepietiekami tiek izmantotas tehnoloģiju iespējas augstākā apguves līmeņa domāšanas prasmju attīstībai, precīzai skolēna prasmju diagnostikai un tādēļ personalizētu mācību nodrošināšanai, tāpat arī tehnoloģiju integrācijas pakāpe mācību procesā nozīmīgi atšķiras gan starp pedagogiem vienas izglītības iestādes ietvaros, gan starp izglītības iestādēm. Tādēļ nepieciešams attīstīt katras izglītības iestādes spēju atbalstīt savus pedagogus un koordinēt viņu darbu, lai nodrošinātu mērķtiecīgu tehnoloģiju integrāciju mācību procesā. Tas nepieciešams gan tādēļ, lai izglītības iestādes izmantotu tām pieejamo digitālo mācību resursu loku, gan tādēļ, lai attīstītu skolēnu digitālo pratību, gan tādēļ, lai palielinātu skolēnu mācību sasniegumus. Pašlaik un arī no valsts budžeta plānotās profesionālās pilnveides mācības  plānotas un norit ar mērķi attīstīt individuālu pedagogu digitālo pratību, taču nav pasākumu, kas attīstītu tehnoloģiju izmantošanas kapacitāti institucionālajā līmenī, tai skaitā, dotu iespēju izglītības iestādēm dalīties pieredzē par pārmaiņu procesu ieviešanu. Šī profesionālās pilnveides programma domāta tieši šim mērķim, tai skaitā, lai katra izglītības iestāde būtu pilnībā informēta par visiem skolām pieejamajiem resursiem un tehnoloģiskajiem risinājumiem, kas izveidoti projekta laikā. 5) Mācību resursu krātuves izveides mērķis ir nodrošināt pedagogiem iespēju ērti un operatīvi piekļūt daudzveidīgiem mācību resursiem pilnveidotā mācību satura un pieejas īstenošanai. Krātuve pašlaik darbojas kā resursu katalogs, kurā izvietoti 8.3.1.1.pasākuma projekta “Kompetenču pieeja mācību saturā” izstrādātie mācību priekšmetu programmu paraugi, pakāpeniski tiek ievietoti mācību un metodisko līdzekļu komplekti. Tos var meklēt pēc noteiktiem parametriem – klases, priekšmeta, sasniedzamajiem rezultātiem. Taču krātuvē nav pietiekami attīstīta iespēja ievietot izdevniecību un citu autoru izveidotus mācību līdzekļus lielā apjomā, tos indeksējot pret sasniedzamajiem rezultātiem un atvieglojot to meklēšanu un izmantošanu. Nepieciešams arī radīt krātuves integrācijas iespējas ar mācību procesa atbalsta risinājumu, kā arī iespēju izglītības iestādēm izstrādātos digitālos mācību līdzekļus iekļaut savās mācību vidēs un klasvadības sistēmās tūlītējai un ērtai izmantošanai mācību procesā. Nepieciešami arī risinājumi interaktīvu digitālu mācību līdzekļu izstrādei un izmantošanai, kā arī mācību līdzekļu video formātā izmitināšanai un skatīšanās iespējām lielam lietotāju skaitam.  Attālinātais mācību process un Edurio.com aptaujas par tā norisi parādīja, ka praktiski visās izglītības iestādēs tiek izmantoti skolvadības risinājumi (kā e-klase, Mykoob) komunikācijai ar skolēniem un viņu ģimenēm, šie risinājumi tika izmantoti arī mācību uzdevumu došanai un saņemšanai, taču tām pietrūkst vienots integrēts atbalsta risinājums mācību procesa vadībai, kurā skolēns var piekļūt strukturētam un pārredzamam mācību saturam un uzdevumiem, sazināties ar pedagogu/klasesbiedriem (asinhroni vai tiešsaistē), pildīt interaktīvus uzdevumus, tai skaitā, ar automātiskas atbilžu pārbaudes vai pašpārbaudes iespējām, veikt uzdevumus, kur pašiem jāveido savas atbildes, izmantojot dažādas lietotnes, tai skaitā, rakstiski, audio vai video formātā; koplieto dokumentus,  veidot un publicē savu darbu kolekcijas (portfolio) un pašvērtē savu attīstības dinamiku, pildīt pārbaudes darbus, tai skaitā, ar ierobežotu izpildes laiku, bet pedagogs varētu plānot tematus un nodarbības, veidot skaidrojumus, demonstrācijas (rakstiskus, audio vai video formātā), veidot mācību uzdevumus skolēniem, tai skaitā interaktīvus, saņemt un organizēti pārvaldīt skolēnu darbus un sniegt par tiem atgriezenisko saiti, diferencēt mācību darbu dažādiem skolēniem, sekot līdzi un analizēt datus par skolēnu iesaisti mācībās un skolēnu sniegumu.  Projekta ietvaros tiktu radīts šāds integrētais atbalsta risinājums, kas būtu savienots ar jau esošajām klasvadības sistēmām, mācību resursu krātuvi, dotu iespējas skolām izmantot arī jau gatavos digitālos mācību līdzekļus, kurus veido un piedāvā izdevniecības un komersanti. IZM pasūtītājā un Edurio.com veiktajā pedagogu aptaujā 2020.gada jūnijā, uz jautājumu, kādas tehnoloģijas jums vēl pietrūkst, lai jūs sekmīgi varētu veikt attālināto mācību procesu arī nākamajā gadā, ja tas būtu nepieciešams, visbiežāk minētās atbildes ir: piekļuve skolēniem digitālajiem resursiem (piemēram, e-grāmatām, interaktīviem tiešsaistes uzdevumiem), stabils interneta savienojums, atbilstoša programmatūra interaktīvu mācību uzdevumu un pārbaudes darbu veidošanai, integrēta, vienota tiešsaistes mācību vadības vide izglītības iestādē mācību darba īstenošanai un saziņai ar skolēniem.Papildus, līdzīgi kā 8.3.1.2.pasākuma 1.kārtā, tiek noteikts, ka finansējuma saņēmējs nodrošinot sasniegto rezultātu ilgtspēju vismaz trīs gadus pēc noslēguma maksājuma veikšanas, nodrošina arī digitālo mācību un metodisko līdzekļu pieejamību un funkcionalitāti, un tā kā 8.3.1.2.pasākuma 2.kārtas īstenošana tika paredzēta līdz 2023.gada 31.decembrim, kā arī lai īstenotu visas paredzētās darbības 8.3.1.1.pasākumā, grozījumi noteikumos Nr. 670 noteic, ka 8.3.1.1.pasākuma īstenošanas termiņš tiek pagarināts līdz 2023.gada 31.decembrim. Ar noteikumu projektu pagarinot 8.3.1.1.pasākuma īstenošanas termiņu tiek ievērots Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 51.47.apakšpunktā noteiktais.Noteikumu projekti tiek papildināti arī ar nosacījumu, ka pakalpojumu izmaksas ir attiecināmas, ja pakalpojums iegādāts atklātā, pārredzamā, nediskriminējošā un konkurenci nodrošinošā procedūrā, nodrošinot nediskriminējošu attieksmi pret visiem piedāvājumu iesniedzējiem vai potenciālajiem preču vai pakalpojumu sniedzējiem un objektīvu atlases un līgumslēgšanas kritēriju noteikšanu pirms iepirkuma procedūras. Ņemot vērā, ka publiskai personai, slēdzot iepirkuma līgumus vai veicot iepirkumu, t.sk. arī tādus iepirkumus, kam iepirkumus regulējošie normatīvie akti neprasa veikt konkrētu iepirkuma procedūru, lai izslēgtu komercdarbības atbalstu konkrētam piegādātājam vai pakalpojuma sniedzējam, radot ekonomiskās priekšrocības, tādejādi novēršot saņēmējam komercdarbības atbalsta esamību, tie būtu jāizraugās atklātā, pārredzamā, nediskriminējošā un konkurenci nodrošinošā procedūrā, nodrošinot, ka attiecīgais darījums atbilst tirgus nosacījumiem. Grozījumi pozitīvi ietekmēs 8.3.1.specifiskā atbalsta mērķa „Attīstīt kompetenču pieejā balstītu vispārējās izglītības saturu” definēto mērķu un noteikto rādītāju sasniegšanu, jo ļaus kvalitatīvāk un īsākā laika posmā izstrādāt nepieciešamos digitālos mācību un metodiskos līdzekļus, veicinot pilnveidotā mācību satura ieviešanu vidējā izglītībā, piedāvās izglītības iestādēm vienotu integrētu platformu mācību procesa nodrošināšanai atbilstoši pilnveidotā satura prasībām, attīstīs pedagogu prasmi izmantot piedāvātos digitālos risinājumus, kā arī izvietojot un indeksējot mācību līdzekļus atbilstoši standartos noteiktajiem sasniedzamajiem skolēnu rezultātiem, veicinās izstrādāto mācību un metodisko līdzekļu pieejamību un pielietojumu mācību procesā.Grozījumiem ir pozitīva ietekme uz 8.3.1.1.pasākuma projektu „Kompetenču pieeja mācību saturā” (*Skola 2030*) un finansējuma saņēmēju, jo to ietvaros paredzētās darbības paplašina atbalsta iespējas izglītības iestādēm pilnveidotā satura ieviešanai; ietekmes uz 8.3.1.2.pasākuma 1.kārtas ietvaros īstenošanā esošajiem projektiem un finansējuma saņēmējiem nav. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | Nepieciešami grozījumi finansējuma saņēmēja – VISC noslēgtajā vienošanās par projekta īstenošanu ar sadarbības iestādi – Centrālo finanšu un līgumu aģentūru (turpmāk – CFLA). Grozījumi 8.3.1.1.pasākuma projektā „Kompetenču pieeja mācību saturā” (*Skola 2030*) nav uzskatāmi par būtiskiem Eiropas Parlamenta un Padomes 2013.gada 28.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 71.panta izpratnē. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē, CFLA un VISC, kā arī 8.3.1.1.pasākuma projekta „Kompetenču pieeja mācību saturā” (*Skola 2030*) sadarbības partnerus. |
| Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| Administratīvo izmaksu monetārs novērtējums | Noteikumu projekts šo jomu neskar. |
| Atbilstības izmaksu monetārs novērtējums | Noteikumu projekts šo jomu neskar. |
| Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi  | 0 | 629 008 | 0 | 2 201 526 | 0 | 2 201 526 | 1 258 015 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 629 008 | 0 | 2 201 526 | 0 | 2 201 526 | 1 258 015 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi  | 0 | 740 009 | 0 | 2 590 031 | 0 | 2 590 031 | 1 480 018 |
| 2.1. valsts pamatbudžets | 0 | 740 009 | 0 | 2 590 031 | 0 | 2 590 031 | 1 480 018 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme  | 0 | -111 001 | 0 | -388 505 | 0 | -388 505 | -222 003 |
| 3.1. valsts pamatbudžets | 0 | -111 001 | 0 | -388 505 | 0 | -388 505 | -222 003 |
| 3.2. speciālais budžets | 0 |  | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/a | +111 001 | 0 | +388 505 | 0 | +388 505 | +222 003 |
| 5. Precizēta finansiālā ietekme | N/a | 0 | N/a | 0 | N/a | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pārdalot finansējumu no 8.1.2.SAM, papildu finansējums 8.3.1.specifiskajam atbalsta mērķim „Attīstīt kompetenču pieejā balstītu vispārējās izglītības saturu” (turpmāk – 8.3.1.SAM) veidojas 5 759 231 *euro* apmērā, tai skaitā ESF līdzfinansējums 4 895 346 *euro* un valsts budžeta līdzfinansējums 863 885 *euro*.Pārdalot ESF finansējumu 1 394 729 *euro* apmērā no 8.3.1.2.pasākuma, ievērojot MK noteikumu Nr. 670 nosacījumu, ka ESF līdzfinansējuma likme nepārsniedz 85%, kopējais 8.3.1.1.pasākumam pārdalāmais finansējums ar vismaz 15% valsts budžeta līdzfinansējumu jeb 246 129 *euro* ir 1 640 858 *euro*. Līdz ar to 8.3.1.1.pasākumam pārdalāmais finansējums no abiem avotiem (8.1.2.SAM un 8.3.1.2.pasākums) ir 7 400 089 *euro*, tai skaitā ESF 6 290 075 *euro* un valsts budžets 1 110 014 *euro*.8.3.1.1.pasākumam plānotā papildu finansējuma indikatīvais sadalījums pa gadiem:* 2020. gadā – 10 procenti, t.i. 740 009 *euro*, t.sk. ESF 629 008 *euro* un valsts budžets 111 001 *euro*;
* 2021. gadā – 35 procenti, t.i. 2 590 031 *euro*, t.sk. ESF 2 201 526 *euro* un valsts budžets 388 505 *euro*;
* 2022. gadā – 35 procenti, t.i. 2 590 031 *euro*, t.sk. ESF 2 201 526 *euro* un valsts budžets 388 505 *euro*;
* 2023. gadā – 20 procenti, t.i. 1 480 018 *euro*, t.sk. ESF 1 258 015 *euro* un valsts budžets 222 003 *euro*.

Tā kā 8.3.1.2. pasākuma 2. kārtai nav plānots valsts budžeta līdzfinansējums, savukārt projektu īsteno valsts budžeta iestāde, valsts budžeta līdzfinansējums 246 129 *euro* apmērā tiks pieprasīts no valsts budžeta 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Finansējuma sadalījums pa gadiem norādīts indikatīvi.Nepieciešamais finansējums tiks piesaistīts normatīvajos aktos noteiktajā kārtībā no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams veikt grozījumus arī Ministru kabineta 2016.gada 24.maija noteikumos Nr.323 „Darbības programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” īstenošanas noteikumi”. |
| 2. | Atbildīgā institūcija | IZM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Grozījumos MK noteikumos Nr. 677 ir iekļautas tiesību normas, kas izriet no:1) Eiropas Komisijas 2013.gada 18.decembra Regula Nr.[1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – regula Nr.[1407/2013](http://eur-lex.europa.eu/eli/reg/2013/1407/oj/?locale=LV));2) Komisijas 2004. gada 21. aprīļa regula (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – regula Nr.794/2004). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | 8.3.1.2.pasākuma ietvaros atbalstu sniedz ar saimniecisku darbību saistītu projektu īstenošanai, ievērojot ar valsts atbalstu saistīto normatīvo aktu regulējumu, tai skaitā Komisijas 2013. gada 18. decembra Regulas Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam 5. panta 1. punktu  |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Eiropas Komisijas 2013.gada 18.decembra Regula Nr.[1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību 107. un 108.panta piemērošanu *de minimis* atbalstam;2) Komisijas 2004. gada 21. aprīļa regula (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 1407/2013  | MK noteikumu Nr. 677 52.punkts | Ieviests pilnībā | Neparedz stingrākas prasības |
|  Regulas Nr. 1407/2013 3. panta 4. punkts | MK noteikumu Nr. 677 51.punkts | Ieviests pilnībā | Neparedz stingrākas prasības |
| Regulas Nr.794/2004 10.pants | MK noteikumu Nr. 677 52.punkts | Ieviests pilnībā | Neparedz stingrākas prasības |
| Regulas Nr.794/2004 11.pants | MK noteikumu Nr. 677 52.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nodrošināta, ievietojot informāciju par noteikumu projektu IZM tīmekļvietnē [www.izm.gov.lv](http://www.izm.gov.lv) (sadaļā Sabiedrības līdzdalība → Sabiedriskajai apspriešanai nodotie normatīvo aktu projekti) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: pasts@izm.gov.lv vai sniedzot viedokli klātienē.  |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM (pilda atbildīgās iestādes funkcijas), VISC (finansējuma saņēmējs), CFLA (pilda sadarbības iestādes funkcijas). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošo institūciju likvidācija vai reorganizācija.Noteikumu projekta izpildei nav ietekmes uz iesaistīto institūciju cilvēkresursiem, funkcijām un uzdevumiem. |
| 3. | Cita informācija | Nav. |

Izglītības un zinātnes ministre I.Šuplinska

Vizē:

Valsts sekretāra vietniece –

Struktūrfondu departamenta direktore,

valsts sekretāra pienākumu izpildītāja S. Šmīdlere

K.Grundmane, 67047943

Kristine.Grundmane@izm.gov.lv

I. Indričāne, 67047873

Inese.Indricane@izm.gov.lv